stanford-oval/wikipedia huggingface dataset:
מידע כוזב במלחמת חרבות ברזל
מידע כוזב על הלחימה ברצועת עזה > הפיצוץ בבית החולים הערבי אל-אהלי

ב-17 באוקטובר 2023, במהלך מלחמת חרבות ברזל, התרחש הפיצוץ בבית החולים הערבי אל-אהלי. מיד לאחר האירוע, נטען על-ידי משרד הבריאות הפלסטיני כי הפיצוץ נגרם כתוצאה מתקיפה אווירית ישראלית, אולם בהמשך דובר צה"ל הכחיש את הטענה והודיע כי הפיצוץ נגרם כתוצאה משיגור כושל של רקטה מרצועת עזה לעבר חיפה על-ידי הג'יהאד האסלאמי הפלסטיני. צה"ל הצביע על כך שהודעת חמאס יצאה זמן קצר מאוד לאחר הפיצוץ, כך שלא היה זמן לברר מי אחראי לו וטען כי דבר זה היה צריך להיות דגל אדום עבור רשתות השידור. דובר צה"ל הציג ראיות לכך שאין מכתש פגיעה ולא נגרם נזק למבנים סמוכים למגרש החניה בו התרחש הפיצוץ. סרטון של רשת אל-ג'זירה הציג את התפרקות רקטה שנורתה מעזה ואת נפילתה סמוך לבית החולים דבר שמתאים לנתוני מכ"ם של צה"ל. מומחים מערביים בלתי תלויים וכן המודיעין של ארצות הברית צידדו בעמדת צה"ל, וחלק מכלי התקשורת שינו את הנוסח המקורי של הודעתם.
דובר הג'יהאד האסלאמי הפלסטיני הכחיש את טענת דובר צה"ל.
גורמים רבים, כולל חברות חדשות ואף גורמים מדיניים הדהדו את עמדת חמאס ומיהרו להאשים את צה"ל בתקיפה. מצרים אמרה כי היא מגנה "את התקיפה הישראלית על בית החולים בעזה". ראש ממשלת קנדה ג'סטין טרודו אמר כי הפיצוץ הוא "נורא ובלתי מקובל לחלוטין". בעקבות מידע שפרסמו ישראל וארצות הברית שהצביע כי הפיצוץ נגרם עקב רקטה של הג'יהאד האיסלמי אמר טרודו כי הם בוחנים את המידע אך סירב לפטור את ישראל מאשמה. כמו כן כלי תקשורת מערביים הציגו את טיעוני צה"ל והמודיעין האמריקאי ונמנעו מהאשמת ישראל באופן ברור. מאוחר יותר הודיעו בנפרד שירות המודיעין הצרפתי, הבריטי, והקנדי כי חקירות שביצעו באופן עצמאי העידו כי על פי חקירות עצמאיות שביצעו המקור הסביר לפיצוץ היה רקטה שנורתה מתוך עזה. להערכה זו הצטרף בהמשך גם ארגון זכויות האדם Human Rights Watch.
מידע כוזב על הלחימה ברצועת עזה > עלילת אונס הנשים הפלסטיניות בבית החולים שיפא

ב-18 במרץ 2024 פתח צה"ל במבצע ניתוח מקומי בבית החולים שיפא נגד מחבלי חמאס והג'יהאד האסלאמי הפלסטיני שהשתלטו על בית החולים והקימו בו מפקדת טרור. במבצע נהרגו למעלה מ-170 מחבלים ונעצרו מאות, בהם בכירים בארגוני הטרור. מספר ימים לאחר פתיחת המבצע, העיתונאית ג'מילה אלהסי טענה כי חיילי צה"ל אונסים נשים פלסטיניות בשטח בית החולים. ערוץ אל-ג'זירה הפיץ את טענותיה של אלהסי. דובר צה"ל בערבית, אביחי אדרעי, הכחיש את הדברים ואמר כי זהו "שקר ללא כל ביסוס", וטען כי זה ניסיון של חמאס להסיט את דעת הקהל מכישלונה הצבאי במערכה. בהמשך גם המנהל לשעבר של ערוץ אל-ג'זירה, יאסר אבו הילאלה, הבהיר כי סיפור אונס שיוחס לחיילי צה"ל בבית החולים שיפא – בדוי, וכי "האישה שסיפרה את הסיפור השקרי, עשתה זאת על מנת 'לעורר להט'".
מידע כוזב על הלחימה ברצועת עזה > ציר פילדלפי

בסיבת עיתונאים שערך בספטמבר 2024 אמר ראש ממשלת ישראל, בנימין נתניהו, ששליטת צה"ל בציר פילדלפי נחוצה כדי למנוע הברחת חטופים לסיני ומשם לאיראן או לתימן. כעבור ימים מעטים פרסם העיתון "ג'ואיש כרוניקל" כתבה מאת אילון פרי, המתארת תוכנית סודית של יחיא סנוואר להבריח את עצמו ואת החטופים דרך ציר פילדלפי לסיני ומשם לאיראן או לתימן. הכתבה צוטטה באמצעי תקשורת רבים בישראל. בדיקה של "חדשות 12" העלתה שזו ידיעת כזב, ובהמשך לכך נחשף שקורות החיים של אילון פרי מפוברקות לחלוטין. בעקבות זאת הודיע "ג'ואיש כרוניקל" על הפסקת העסקתו של פרי ומחיקת כתבותיו.
מידע כוזב אחר

סרטוני כזב שקושרו למלחמה כללו קטעים משנת 2020 של מחוקקים איראנים קוראים "מוות לאמריקה", ובמצרים, תמונות בהם נראה כי מגדל קהיר מואר עם דגל פלסטין, מה שהתברר כתמונה מ-2010.
תזכיר מזויף שהתיימר להראות כי ביידן מאשר סיוע של 8 מיליארד דולר לישראל הופץ ברשתות החברתיות וצוטט במאמרים של ערוצי החדשות ההודיים.
משתמשי מדיה חברתית משני צדי המלחמה שיתפו מאחורי הקלעים צילומים של שחקן שוכב בדם מזויף מסרט קצר פלסטיני משנת 2022, בטענה שמדובר בהוכחה לכך שהצד השני יוצר תעמולה מזויפת.
סרטון של צנחנים מצריים טסים מעל האקדמיה הצבאית המצרית, הפך לוויראלי ב־X באינדונזיה לאחר שנטען כי הוא מראה את מחבלי חמאס חודרים למסיבת הטבע ברעים.
ב-15 באוקטובר 2023, הופץ ברשתות חברתיות סרטון שבו נראית כביכול קרן אור שגורמת לפיצוץ רקטה ששוגרה מעזה. גולשים רבים טענו שמדובר ביירוט באמצעות לייזר באמצעות מערכת מגן אור. אך במשרד הביטחון מסרו שהמערכת לא מבצעית, קרן הלייזר בלתי נראית במצלמה רגילה והיירוט הוא לא מיידי. הועלתה השערה שמדובר ביירוט רגיל של מערכת כיפת ברזל שצולם עם עדשת מצלמה מלוכלכת.
ב-5 בנובמבר 2023, דווח ב"מעריב אונליין" על "סיכול ממוקד מהאוויר", בו "כוחות צה"ל חיסלו חוליית מחבלים ברכב בדרום לבנון" ו"חוסלו שלושה מחבלים ששהו ברכב". במציאות, במכונית הייתה משפחה, ובתקיפה נהרגו שלוש ילדות – רימאס בת 14, טאלין בת 12, וליאן בת 10 – וסבתן, סמירה איוב. אמן של הילדות, הודא חיג'אזי שור, שנהגה ברכב, נפצעה. "מעריב אונליין" חזרו על המידע הכוזב ב-7 בנובמבר, ודיווחו פעם נוספת כי "בתקיפה חוסלו שלושה מחבלים ששהו ברכב".
מתחילת מלחמת חרבות ברזל הופץ פייק ניוז על פיו בג"צ שינה את הוראות הפתיחה באש ופסק כי אי־אפשר לירות במי שמתקרב לגדר בגבול רצועת עזה וכי והדבר מצר את צעדי החיילים. פייק ניוז זה נרמז על ידי יריב לוין בנובמבר 2023  , והופץ על יאיר נתניהו בנובמבר 2023 וגלית דיסטל בינואר 2025.בפועל הוגשה בשנת 2018 עתירה לבג"צ בנוגע להוראות הפתיחה באש בגבול רצועת עזה בו טענו העותרים שהירי בלתי חוקי, אך שלושת שופטי בג"צ דחו פה אחד את העתירה בטענה שהירי נועד להגן על חיילי ישראל ועל אזרחי ישראל.
בפלטפורמות המדיה החברתית

ב-9 באוקטובר, X הודיעה שהיו יותר מ-50 מיליון פוסטים בפלטפורמה על המלחמה. דיסאינפורמציה על המלחמה התפשטה בפלטפורמות המדיה החברתית. ב-10 באוקטובר, חוקרים גילו רשת של 67 חשבונות X שמפרסמים פייק ניוז אודות המלחמה.
האיחוד האירופי הזהיר את אילון מאסק ומארק צוקרברג כי ב-X ומטא מפורסמת דיסאינפורמציה ותוכן לא חוקי על המלחמה, ואיים בקנסות פוטנציאליים של עד 6% מההכנסות העולמיות של החברות. מאסק המליץ לקבל עדכונים על המלחמה בשני חשבונות שקידמו בעבר טענה שקרית על פיצוץ ליד הפנטגון. בתגובה לדיווחים, מנכ"לית X, לינדה יאקרינו (אנ'), אמרה כי היא "נקטה פעולה להסרה או תיוג של עשרות אלפי פוסטים" והסירה מאות חשבונות הקשורים לחמאס. ב-13 באוקטובר, האיחוד האירופי פתח בחקירה על התפשטות דיסאינפורמציה ותכני טרור הקשורים למלחמה ב-X.
Wired פרסם תקרית שבה סרטון של חמאס יורה לעבר ישראלים שהועלה על ידי דונלד טראמפ ג'וניור תויג בצורה לא נכונה ב-X כסרטון שקרי מלפני מספר שנים. אנליסטים עצמאיים של מודיעין ממקורות גלויים אישרו את האותנטיות של הסרטון. חשבונות מזויפים שהתחזו לעיתונאי BBC והג'רוזלם פוסט קידמו מידע כוזב על המלחמה ו-X השעתה אותם.
ב-13 באוקטובר, בתוכנית הרדיו The World (אנ'), רבקה רוסמן דיווחה שדיסאינפורמציה ב-X הופנתה למונטיזציה על ידי משתמשים מאומתים בתשלום עם העדפת המלצה של "תוכן חדש", שהביאה למיליוני צפיות.
ב-14 באוקטובר, אמר מנכ"ל המרכז למלחמה בשנאה דיגיטלית, עמרן אחמד, כי קבוצתו הבחינה בזינוק במאמצים להפיץ מידע כוזב על המלחמה, והוסיף כי יריבי ארצות הברית, קיצוניים וטרולי אינטרנט מנצלים את המלחמה. גרהם ברוקי, מנהל בכיר של מעבדת המחקר הדיגיטלי לזיהוי פלילי של המועצה האטלנטית (אנ'), אמר כי הייתה עלייה בתעמולת טרור, טענות שקריות או מטעות והסתה, כאשר חלק ניכר מהתוכן הופץ בטלגרם.
מעורבות מדינות במלחמות המידע בעד חמאס

לפי תחקירים של גופי מודיעין ומחקר, ולפי הערכות של פקידי ממשל ומומחים עצמאיים, שופרסמו על ידי הניו יורק טיימס, רוסיה, איראן, ובמידה מסוימת גם סין ומדינות נוספות מעורבות ב"מלחמות מידע" לטובת חמאס. מומחים מעריכים כי מדובר בקמפיין התעמולה הגדול ביותר שהתקיים עד כה (נכון לשנת 2023). לפי התחקירים המדינות השתמשו בכלי תקשורת הממלכתיים וברשתות החברתיות הגדולות כדי לתמוך בחמאס, להשמיץ את ישראל, וכן להציג באור שלילי גם את ארצות הברית, בעלת בריתה העיקרית של ישראל. הנושא העלה על סדר היום את תפקידה של רשת טיקטוק שנמצאת בשליטה סינית בקידום תעמולה אנטי-מערבית ושאלת המגבלות עליה ועל רשתות חברתיות בכלל,
גופים נוספים שהשתתפו במסע התעמולה לטובת חמאס כללו מדינות המושפעות מאיראן כמו סוריה, לבנון ועיראק, וכן ארגוני טרור כמו אל-קאעדה והמדינה האסלאמית. לפי חברת המודיעין הטכנולוגי Cyabra במאמץ התעמולה ברשתות החברתיות השתתפו מעל 40,000 בוטים והתכנים שלהם הגיעו למאות מיליוני אנשים ברחבי העולם.
לדוגמה רשת הטלוויזיה הרוסית העולמית, Russia Today שידרה בספרדית הצהרה של נשיא איראן לפיו הפיצוץ בבית החולים אל-אהלי בעזה, היא פשע מלחמה ישראלי למרות הערכות מודיעין סותרות לכך. רשת החדשות הרוסית, "ספוטניק הודו", ציטטה "מומחה צבאי" שאמר, ללא ראיות, כי ארצות הברית סיפקה את הפצצה שהרסה את בית החולים.
Moustafa Ayad, ממכון המחקר העצמאי, Institute for Strategic Dialogue, מלונדון העריך כי גופים רבים מעורבים בקמפיין נגד ישראל. לפי תחקיר של המכון:
חשבונות המזוהים עם ממשלת איראן האדירו את התקפת חמאס ב-7 באוקטובר כמכה אסטרטגית נגד ישראל והאשימו את ארצות הברית באחריות לסבל הפלסטיני. איראן הוצגה כמובילות "התנגדות פאן-אסלאמית" נגד מעצמות מערביות "נאו-קולוניאליות" וישראל.
דיווחים איראניים האדירו ותירצו פשעי מלחמה נגד אזרחים ישראלים והשתמשו בשפה דה-הומנית המתארת את "האויב" כרע באופן מיוחד.
חשבונות המזוהים עם ממשלת רוסיה הפיצו מסרים על המלחמה כדי לאשש את מערך הנרטיבים האנטי-מערביים והאנטי-אוקראיניים הרגילים שלהם. המסרים האשימו את המערב ב"סטנדרטים כפולים" וכי מדינות המערב אשמות בהסלמה.
כלי תקשורת ממלכתיים ברוסיה הפיצו מידע כוזב ולא מאומת, כולל טענות כי אוקראינה סיפקה נשק לחמאס.
התגובה למלחמה מצד רשתות המזוהות עם המפלגה הקומוניסטית הסינית משתנה במידה ניכרת בין חשבונות ופלטפורמות. פוסטים בפייסבוק ניסו להישאר נייטרליים, והתעקשו לגנות את כל המעשים הפוגעים באזרחים, התגובות ב-X היו מקוטבות בצורה ניכרת, עם התקפות חריפות נגד דמויות פוליטיות מערביות וכלי תקשורת מערביים.
ב-X, חשבונות תקשורת ממלכתיים סיניים גינו את ארצות הברית על כך שהיא מרוויחה כביכול יתרון כלכלי מההסלמה. אותם דיווחים טענו כי לפוליטיקאים מערביים ולתקשורת המיינסטרים מעלימות מהקורבנות בעזה.
נשיא מיקרוסופט בראד סמית' אמר כי רוסיה מפיצה קמפיין של דיס-אינפורמציה ברשת בנוגע למלחמה ברצועת עזה.
ראו גם

תגובות בין-לאומיות למלחמת חרבות ברזל
הכחשת טבח שבעה באוקטובר
פייק ריפורטר
הפמליה (סרט)

| --- | --- |

כרזת הסרט בעברית
 בימוי:  דאג אלין 
 הופק בידי:  מארק וולברג סטיבן לוינסון דאג אלין האחים וורנר
 תסריט:  דאג אלין
 עריכה:  ג'ף גרות' 
 שחקנים ראשיים:  אדריאן גרנייה קווין קונולי קווין דילון ג'רי פררה ג'רמי פיבן
 צילום:  סטיבן פיירברג 
 מדינה:  ארצות הברית 
 חברת הפקה:  האחים וורנר 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 5 ביוני 2015   ישראל 11 ביוני 2015
 משך הקרנה:  104 דק' 
 שפת הסרט:  אנגלית 
 סוגה:  קומדיה רומנטית, דרמה קומית 
 מקום התרחשות:  קליפורניה 
 תקציב:  27.5 מיליון דולר
 הכנסות:  49.2 מיליון דולר
 הכנסות באתר מוג'ו:   entourage
 סרט קודם:  הפמליה 
 entouragemovie.com
 דף הסרט ב־IMDb
 
הפמליה (באנגלית: Entourage) הוא סרט קולנוע דרמה קומית אמריקאי, המהווה המשך לסדרת הקומדיה המצליחה הפמליה, מבית היוצר של הרשת HBO. הסרט יצא לאקרנים ביוני 2015, בבימויו של יוצר ובמאי הפמליה דאג אלין, ובכיכובם של שחקני הסדרה אדריאן גרנייה, קווין קונולי, קווין דילון, ג'רי פררה וג'רמי פיבן.
חברת ההפקה שמפיצה את הסרט היא האחים וורנר. הסרט צולם בלוס אנג'לס, קליפורניה.
עלילה

וינסנט צ'ייס (אדריאן גרנייה), כוכב קולנוע הוליוודי אשר נפרד מאשתו לאחר תשעה ימים של נישואים, רוצה לעשות משהו חדש בקריירה שלו. הוא פונה אל ארי גולד (ג'רמי פיבן) - לשעבר הסוכן שלו וכיום ראש אולפן בהוליווד - אשר מציע לו תפקיד ראשי בהפקת האולפן הראשונה שלו. וינס אומר שהוא יככב בה רק אם הוא גם יביים. שמונה חודשים לאחר מכן, "הייד" - עיבוד עתידני של הספר הקלאסי "ד"ר ג'קיל ומיסטר הייד" - סרט הבכורה של וינס כבמאי, נמצא באמצע שלב הפוסט-פרודקשן עם חריגה של 15 מיליון דולר בתקציב. וינס, הזקוק לתקציב נוסף על מנת להשלים את הסרט, פונה אל ארי ומבקש ממנו תוספת של 10 מיליון דולר. על אף חוסר שביעות הרצון שלו, ארי טס לטקסס על מנת להיפגש עם לרסן מק'קרדל (בילי בוב תורנטון), המממן של הסרט, ועם בנו טראוויס (היילי ג'ואל אוסמנט), על מנת לגרום להם להשקיע עוד כסף. לאחר היסוסים, לארסן שולח את טראוויס עם ארי בחזרה ללוס אנג'לס, כדי שבנו יצפה בסרט בהקרנה פרטית של וינס.
לאחר הרהורי חרטה, וינס מחליט לבטל את ההקרנה הפרטית של הסרט, שארגן בביתו של סאל "טרטל" אסנטה (ג'רי פררה). מאוחר יותר, הוא נותן עותק של הסרט לארי ולטרוויס. השניים מרוצים מהסרט, אך טרוויס דורש מוינס כי יחתוך מהסרט את כל הסצנות בהן מופיע אחיו של וינס, ג'וני "דרמה" צ'ייס (קווין דילון), ומתנה בכך את המשך המימון בסרט. וינס, יחד עם אריק "אי" מרפי (קווין קונולי), המנהל האישי שלו והמפיק של הסרט, הם נפגשים עם טרוויס על מנת למצוא פתרון, אך טרוויס מפתיע אותם שהוא לא מרוצה מהופעתו של וינס בסרט וכי הוא רוצה לצלם מחדש את כל הסרט, ולהחליף את וינס בשחקן ראשי ובבמאי אחרים. ג'ון אליס (אלן דייל), יו"ר הדירקטוריון של האולפן אותו ארי מנהל, מחליט להדיח את ארי מהפרויקט ולהחליף אותו בדיינה גורדון (קונסטאנס זימר).
וינס ואריק מגלים כי טראוויס נוטר טינה לוינס באופן אישי, המקנא בו בגלל מערכת היחסים שלו עם אמילי רטאייקאוסקי (אמילי רטאייקאוסקי), בה התאהב. השניים מספרים על כך לארי, שמתפרץ לישיבה בה משתתפים ג'ון, דיינה, לארסן וטראוויס, ומשתף אותם במידע שהתגלה לו. לארסן נוזף בבנו, ומודיע שימשיך לממן את הסרט, בתנאי שארי יפוטר בשל יחסו המזלזל לטרוויס. במקביל, סלואן (עמנואל שריקי), לשעבר בת-זוגו של אריק, הנמצאת בהיריון עם תינוקם המשותף, כורעת ללדת. היא יולדת תינוקת, ששמה ריאן מרפי.
ארי מגיע לבית החולים ומודיע לחבורה שפוטר ממשרתו באולפן וקיבל חלק מרווחי הסרט כפיצויי פיטורים. הסרט הופך לשובר קופות, ומרוויח מעל ל-450 מיליון דולר ברחבי העולם. בטקס חלוקת פרס גלובוס הזהב, "דרמה" זוכה בפרס לשחקן המשנה הטוב ביותר. דרמה ההמום עולה לבמה לקבל את הפרס, אך במקום נאום קבלה, כמקובל, הוא רק צועק את אמרת הכנף המפורסמת שלו: "!‏VICTORY" ("ניצחון!").
לויד לי (רקס לי), לשעבר עוזרו האישי של ארי, מתחתן עם בחיר-ליבו בחתונה מפוארת בנוכחות כל החבורה. בעודם מצטופפים יחד לתמונה משותפת, בילי וולש (ריס קוירו) מעלה רעיון לפרויקט חדש - סרט קולנוע שעלילתו תתבסס על חוויותיהם האישיות של החבורה. אריק מעיר שזה נשמע לו כמו רעיון טוב לסדרת טלוויזיה.
שחקנים ודמויות

קווין קונולי ואדריאן גרנייה
| שם השחקן/ית | שם הדמות | אודות הדמות |
| --- | --- | --- |
| קווין קונולי | אריק "אי" מרפי | חבר ילדות והמנהל האישי של וינסנט |
| אדריאן גרנייה | וינסנט צ'ייס | כוכב קולנוע הוליוודי, במקור מקווינס, ניו יורק |
| קווין דילון | ג'וני "דרמה" צ'ייס | שחקן טלוויזיה, אחיו למחצה של וינסנט |
| ג'רי פררה | סאל "טרטל" אסנטה | חבר ילדות של וינסנט ושל אי |
| ג'רמי פיבן | ארי גולד | הסוכן של וינסנט |
| עמנואל שריקי | סלואן | לשעבר בת-זוגו של אריק, נמצאת בהיריון עם תינוקם המשותף |
| פרי ריבס | מליסה גולד | אשתו של ארי |
| רקס לי | לויד לי | לשעבר עוזרו האישי של ארי |
| דבי מזר | שונה רוברטס | היחצ"נית של וינסנט |
| ריס קוירו | בילי וולש | במאי קולנוע המיודד עם וינסנט ואי |
| קונסטאנס זימר | דיינה גורדון | מנהלת בכירה בתעשיית הקולנוע בהוליווד המיודדת עם ארי |
| היילי ג'ואל אוסמנט | טראוויס מק'קרדל | בנו של לרסן |
| רונדה ראוזי | רונדה ראוזי |  |
| סקוט מסקודי | אלן | עוזרו האישי של ארי |
| אלן דייל | ג'ון אליס | יו"ר דירקטוריון של אולפן הוליוודי |
| אמילי רטאייקאוסקי | אמילי רטאייקאוסקי |  |
| בילי בוב תורנטון | לרסן מק'קרדל | איש עסקים טקסני |

נורה דאן - ד"ר מרקוס
סבינה גדצקי - אמילי
מרטין לנדאו - בוב ריאן
שחקנים ודמויות > הופעות קמע

להלן שחקנים המגלמים בסרט גרסאות בדיוניות של עצמם:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  T.I.  אד אוניל  אליסה מילר  אנדרו דייס קליי  ארמי האמר  בארון דייוויס  בוב סאגט  ג'ודי גריר  ג'וליאן אדלמן  ג'ון פאברו |  ג'ורג' טאקיי  ג'ים גריי  ג'סיקה אלבה  ג'סמין דיוק  גארי ביוסי  גרג לוגניס  דייוויד ארקט  דייוויד ספייד  דייוויד פאוסטינו  וורן באפט |  טום בריידי  טמקה קוטל  טרנס ג'יי  ליאם ניסן  לינדה קוהן  מאט לאור  מארק וולברג  מארק קיובן  מייק טייסון  מייק ריצ'רדס |  מריה מנונוס  נינה אגדל  סטיב טיש  סטיבן ריידלי  סייגון  סינתיה קירצ'נר  פארל וילימס  פירס מורגן  צ'אד לאו  קומון |  קלווין האריס  קליי מתיוז  קלסי גראמר  ראסל וילסון  רוב גרונקובסקי  ריצ'רד שיף  שיינה בסזלר  תיירי הנרי |  |  |  |
הפקה

כאשר אושר כי העונה השמינית של סדרת הטלוויזיה "הפמליה" תהיה גם האחרונה באוגוסט 2010, הביע הבמאי דאג אלין כי ברצונו לכתוב סרט לאחר תום הסדרה. בספטמבר 2011 אושר כי אכן יהיה סרט אך יש לכתוב לו תסריט קודם. מארק וולברג הודיע כי "אעשה כל מה שאוכל כדי שהסרט יופק".
בספטמבר 2012 כתיבת התסריט הושלמה על ידי דאג אלין, ונודע כי עלילת הסרט תתחיל כחצי שנה לאחר סיום הסדרה. בינואר 2013 קיבל הסרט רשמית אור ירוק למען התחלת הפקתו, וכן נודע כי אלין יביימו ואולפני האחים וורנר יפיצו אותו. צילומי הסרט התחילו באופן רשמי ב-19 בפברואר 2014 בלוס אנג'לס ולאחר מכן המשיכו במיאמי. צילומי הסרט נקטעו לזמן מסוים עקב שבירת רגלו של קווין קונולי כאשר צילם סצנת פוטבול עם ראסל וילסון. דבר זה אילץ לבצע שינויים בתסריט, נוכח המאורע. חלק מצילומי הסרט נערכו בטקס פרסי גלובוס הזהב ה-72 על השטיח האדום.
הפצה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תגובות לסרט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר שחרור הסרט, הסרט הפך להצלחה והרוויח בקופות 49.3 מיליון דולר וזוכה למועמדויות לפרס גלובוס זהב.
הערות שוליים

↑  Raimondi, Marc (14 באפריל 2014). "Ronda Rousey goes all road rage on 'Entourage' boys in movie scene". Fox Sports. נבדק ב-23 בדצמבר 2014. {{cite web}}:  (עזרה)
↑  "Emily Ratajkowski Joins Entourage". ComingSoon.net. 4 במרץ 2014. נבדק ב-4 במרץ 2014. {{cite web}}:  (עזרה)
1 2 3 4  Boren, Cindy (6 בנובמבר 2014). "Tom Brady lands 'Ted 2,' 'Entourage' roles, brings Gronk along". The Washington Post. נבדק ב-6 בנובמבר 2014. {{cite web}}:  (עזרה)
↑  Sneider, Jeff (25 בפברואר 2014). "Liam Neeson Joins 'Entourage' Movie in Midst of 'Non Stop' Promotional Tour". TheWrap. נבדק ב-26 בפברואר 2014. {{cite web}}:  (עזרה)
1 2  Lussier, Germain (23 בדצמבר 2014). "'Entourage' Movie Trailer and Posters: Vinnie Chase and the Boys Are Back". Film/. נבדק ב-24 בדצמבר 2014. {{cite web}}:  (עזרה)
↑  Kirchner, Cynthia (22 במרץ 2014). "On @entouragemovie set working today with the infinitely talented @rhyscoiro". Twitter. נבדק ב-23 במרץ 2014. {{cite web}}:  (עזרה)
↑  Kenneally, Tim (13 במרץ 2014). "Piers Morgan Reveals His New Gig: 'Entourage' Movie Role (Photos)". TheWrap. נבדק ב-16 במרץ 2014. {{cite web}}:  (עזרה)
↑  Wilson, Ryan (16 במרץ 2014). "Report: Russell Wilson to appear in 'Entourage' movie". CBS Sports. נבדק ב-16 במרץ 2014. {{cite web}}:  (עזרה)
↑    Matt Law, ‏Thierry Henry will make big screen debut with cameo role in Entourage movie, The Telegraph, 24 December 2014
| --- | --- |
בקרת זהויות :  NLI: 987009950837105171  BNE: XX5596932  LCCN: no2015148807  VIAF: 318144782715967104528   WorldCat (עם VIAF): 318144782715967104528 
קווין דילון
ג'רמי פיבן
משפט ערך הביניים

המחשה גרפית של משפט ערך הביניים. u מספר בין ערכי הפונקציה בקצוות הקטע, ולכן קיים c בקטע כך ש- f(c)=u.
משפט ערך הביניים אומר כי כאשר פונקציה ממשית רציפה מקבלת שני ערכים שונים, היא תקבל כל ערך שביניהם.
המשפט מספק ביסוס פורמלי לתכונה האינטואיטיבית של פונקציות רציפות כפונקציות ש"ניתן לצייר אותן מבלי להרים את העיפרון מהדף". עוד קודם ההוכחה הפורמלית למשפט ערך הביניים נעשה שימוש בתכונת ערך הביניים, וסיימון סטאבין אף הוכיח את קיום התכונה עבור פולינומים. לפני ההגדרה הפורמלית של רציפות, היו שעשו שימוש בתכונת ערך הביניים כדי להגדיר אותה, אולם ברנרד בולצאנו (בשנת 1817) ואוגוסטן לואי קושי (בשנת 1821) הבינו שכדי לנסח את משפט ערך הביניים באופן מדויק יש להגדיר רציפות באופן המוכר לנו כיום.
ניסוח פורמלי

תהי  f פונקציה ממשית רציפה בקטע סגור  [a,b].
יהי  t מספר ממשי בין  f(a) ל- f(b) (כלומר  f(a)\leq t\leq f(b) או  f(b)\leq t\leq f(a)).
אזי קיים  c\in [a,b] כך ש- f(c)=t.
ניסוח שקול: תהי  f פונקציה רציפה בקטע הסגור  [a,b], ויהי  \gamma  מספר ממשי שנמצא בין  f(a) ל- f(b). אזי למשוואה  f(x)=\gamma  יש פתרון  c\in [a,b].
ניסוח פורמלי > ניסוח נוסף

קיים ניסוח שקול למשפט ערך הביניים, המשתמש במונחים שקל יותר להכליל אותם למרחב טופולוגי כללי (ראו להלן): תהי  f:I\rightarrow \mathbb {R}  פונקציה רציפה המוגדרת על קטע סגור  I=[a,b]\subseteq \mathbb {R} . אז התמונה  f(I) של הקטע תחת הפונקציה היא בעצמה קטע.
הוכחה

הוכחה א'
נניח ללא הגבלת הכלליות ש- f(a)\leq f(b) (ההוכחה למקרה  f(b)\leq f(a) זהה). אנו רוצים למצוא מספר  c\in (a,b) כך ש- f(c)=t עבור  t\in (f(a),f(b)). נגדיר את הקבוצה הבאה:  A=\left\{x\in [a,b]\mid f(x)\leq t\right\}. זוהי קבוצה לא ריקה (כי  a\in A) וחסומה (על ידי  b), מכאן שיש לה חסם עליון, על פי אקסיומת החסם העליון של המספרים הממשיים. נסמן חסם עליון זה  c, וכעת נוכיח כי  f(c)=t. לשם כך נפריך את שתי הטענות הבאות:  f(c)>t ו- f(c)<t.
נניח בשלילה כי  f(c)>t, אז  f(c)-t>0, ולכן, מרציפות  f נובע שקיים  \delta >0 כך שלכל  |x-c|<\delta  מתקיים  |f(x)-f(c)|<f(c)-t, כלומר  f(x)>f(c)-(f(c)-t)=t. אבל מאחר ש- c הוא חסם עליון של  A, בכל סביבה שלו יש איבר מתוך  A, ובפרט קיים  x\in A כך ש- |x-c|<\delta , אבל זו סתירה, כי מהגדרת  A נובע ש- f(x)\leq t.
נניח בשלילה כי  f(c)<t, אז  t-f(c)>0 ולכן קיים  \delta >0 כך שלכל  |x-c|<\delta  מתקיים  |f(x)-f(c)|<t-f(c), כלומר  f(x)<f(c)+(t-f(c))=t. כלומר, מצאנו איבר  x>c שעבורו  f(x)<t, בסתירה להיות  c חסם עליון.
מאחר ששללנו את האפשרויות  f(c)>t,f(c)<t, בהכרח  f(c)=t, כמבוקש.
הוכחה ב'
אפשר להציע הוכחה שונה למשפט, הנסמכת על אלגוריתם שיטת החצייה במקום על אקסיומת החסם העליון:
נניח ללא הגבלת הכלליות ש- f(a)\leq f(b) (ההוכחה למקרה  f(b)\leq f(a) זהה). עלינו למצוא מספר  c\in (a,b) כך ש- f(c)=t עבור  t\in (f(a),f(b)).
ראשית נגדיר  a=a_{1},b=b_{1}. נתבונן בקטע  [a_{1},b_{1}], ונסמן את נקודת האמצע  e_{1}={\frac {a_{1}+b_{1}}{2}}. אם  f(e_{1})=t סיימנו, אחרת נניח ללא הגבלת הכלליות כי  t<f(e_{1}), ונסמן  a_{1}=a_{2},e_{1}=b_{2}. נשים לב כי  a_{1},e_{1}\in [a_{1},b_{1}] ולכן  [a_{2},b_{2}]\subseteq [a_{1},b_{1}].
נמשיך באופן אינדוקטיבי, כך שלכל  n\in \mathrm {N}  הגדרנו כבר את הקטע  [a_{n},b_{n}], ונסמן את נקודת האמצע  e_{n}={\frac {a_{n}+b_{n}}{2}}. אם  f(e_{n})=t סיימנו, אחרת נניח ללא הגבלת הכלליות כי  t<f(e_{n}), ונסמן  a_{n}=a_{n+1},e_{n}=b_{n+1}. נשים לב כי  a_{n},e_{n}\in [a_{n},b_{n}] ולכן  [a_{n+1},b_{n+1}]\subseteq [a_{n},b_{n}].
קיבלנו סדרה של קטעים  [a_{n},b_{n}] המקיימת את התכונות הבאות:
כל הקטעים סגורים.
כל קטע מוכל בקטעים הקודמים לו.
סדרת אורכי הקטעים שואפת לאפס.
שתי התכונות הראשונות נובעות ישירות מדרך בניית הקטעים. כדי להיווכח בשלישית נשים לב שמכיוון שאורכו של כל קטע הוא חצי מאורכו של הקטע הקודם לו, הרי שהנוסחה הכללית לאורכם של הקטעים היא  {\frac {b-a}{2^{n-1}}} עבור הקטע ה-  n, וזו סדרה ששואפת לאפס.
אם כן, מתקיימים כל תנאי הלמה של קנטור ולכן קיימת  c יחידה כך שלכל  n\in \mathrm {N} ,  a_{n}\leqslant c\leqslant b_{n}. לפי הגדרת הסדרה, לכל  n\in \mathrm {N} ,  f(a_{n})\leqslant t\leqslant f(b_{n}).
נתון כי  f(x) היא פונקציה רציפה וגם  \lim _{n\rightarrow \infty }a_{n}=c,\lim _{n\rightarrow \infty }b_{n}=c ולכן לפי הגדרת הרציפות של היינה  \lim _{n\rightarrow \infty }f(a_{n})=f(c)=\lim _{n\rightarrow \infty }f(b_{n}).
אזי לפי כלל הסנדוויץ'  t=f(c) כנדרש.
הטענה ההפוכה

הטענה כי "אם לכל מספר ממשי  y\in \left[c,d\right] קיים  x\in \left[a,b\right] המקיים  f(x)=y, אז  f רציפה", אינה נכונה. דוגמה נגדית למשפט היא הפונקציה  f(x)=\sin(1/x) שמקיימת את התנאי אך היא אינה רציפה בנקודה  x=0 (שם מגדירים  f(x)=0). דוגמה נגדית חזקה יותר, בה הפונקציה אינה רציפה באף נקודה, היא פונקציית בסיס 13 של קונוויי.
תכונת ערך הביניים

אומרים שמרחב טופולוגי  X ניחן בתכונת ערך הביניים אם לכל פונקציה רציפה  f:X\to \mathbb {R} , לכל  a,b\in X ולכל  t בין  f(a) ל- f(b), קיים  c\in X כך ש- f(c)=t. או בנוסח אחר, לכל  f:X\to \mathbb {R}  רציפה,  f(X) הוא קטע. זוהי תכונה טופולוגית, היא נשמרת תחת הומיאומורפיזם. משפט ערך הביניים אומר שכל קטע הוא מרחב עם תכונת ערך הביניים.
מרחב ניחן בתכונת ערך הביניים אם ורק אם הוא מרחב קשיר - מרחב שאינו איחוד זר של שתי קבוצות פתוחות לא ריקות (אינטואיטיבית, זהו מרחב העשוי מ"חתיכה אחת"). אם מרחב אינו קשיר, אז ניתן להציגו כאיחוד זר של קבוצות פתוחות לא ריקות  A ו- B, ואז הפונקציה
 f(x)=\left\{{\begin{matrix}1&{\mbox{if }}x\in A\\0&{\mbox{if }}x\in B\end{matrix}}\right.
היא רציפה וסותרת את תכונת ערך הביניים. בכיוון השני, אם מרחב הוא קשיר, תמונתו קשירה (כי אם  A,B קבוצות פתוחות וזרות שאיחודן  f(X),  f^{-1}(A),f^{-1}(B) הן קבוצות פתוחות וזרות שאיחודן  X). וקבוצה קשירה ב- \mathbb {R}  היא תמיד קטע.
למשל קבוצת המספרים הרציונליים  \mathbb {Q}  אינה קשירה, וקיימות בה פונקציות רציפות שאינן מקיימות את תכונת ערך הביניים, כפי שמעידה לדוגמה הפונקציה הרציפה על הרציונליים:
f:\mathbb {Q} \to \mathbb {R} ,\quad f(x)=\left\{{\begin{matrix}1&{\mbox{if }}x<{\sqrt {2}}\\0&{\mbox{if }}x>{\sqrt {2}}\end{matrix}}\right..